દરમિયાન અત્યારના ઘટાડામાં અનેક ફંડામેન્ટલી પરંપરાગત મજબૂત શૅરો પણ ગાડરીયા પ્રવાહમાં ઘટયા છે. જેમાં વર્ષના ઊંચા-નીચા ભાવની પોતાના રીતે ગણતરી કરીને તબક્કાવાર તદન નીચા ભાવે ખરીદી કરવામાં લાંબા ગાળે લાભ થવાનો કેટલાક અનુભવીઓનો મક્કમ અભિપ્રાય છે. જોકે, આ ખરીદી માત્ર ડિલિવરી બેઝડ કરવી જરૂરી છે. કોઈ પણ સટ્ટાકીય ગણતરી 2019 મધ્ય સુધી અનેક રાજકીય ઉથલપાથલને લીધે ઉપયોગી થઈ શકે તેમ નથી.